CELEX: 32014R0114
Language: et
Date: 2014-02-04 00:00:00
Title: Komisjoni rakendusmäärus (EL) nr 114/2014, 4. veebruar 2014 , teatavate kaupade klassifitseerimise kohta kombineeritud nomenklatuuris

7.2.2014   
            
            
               ET
            
            
               Euroopa Liidu Teataja
            
            
               L 38/22
            
         
      KOMISJONI RAKENDUSMÄÄRUS (EL) nr 114/2014,
   4. veebruar 2014,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõike 6 kohaselt tugineda veel teatava perioodi vältel. Kõnealuseks ajavahemikuks tuleks kehtestada kolm kuud.
            
         
               (5)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Siduvale tariifiinformatsioonile, mis ei ole kooskõlas käesoleva määrusega, võib määruse (EMÜ) nr 2913/92 artikli 12 lõike 6 kohaselt tugineda veel kolme kuu vältel pärast käesoleva määruse jõustumist.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 4. veebruar 2014
      
         
            Komisjoni nimel presidendi eest
         
         
            komisjoni liige
         
         Algirdas ŠEMETA
         
      
   
   
      (1)  EÜT L 256, 7.9.1987, lk 1.
   
      (2)  Nõukogu määrus (EMÜ) nr 2913/92, 12. oktoober 1992, millega kehtestatakse ühenduse tolliseadustik (EÜT L 302, 19.10.1992, lk 1).
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Vedelkristallkuvariga (LCD) värvimonitor ekraani diagonaali pikkusega umbes 54 cm (21 tolli) ja mõõtmetega (ilma aluseta) umbes 37 × 47 × 7 cm ning mille
                  
                              —
                           
                           
                              eraldusvõime on 1 200 × 1 600 pikslit;
                           
                        
                              —
                           
                           
                              kuvasuhe on 3:4;
                           
                        
                              —
                           
                           
                              piksli samm on 0,270 mm;
                           
                        
                              —
                           
                           
                              horisontaalne laotussagedus on 31–76 kHz;
                           
                        
                              —
                           
                           
                              vertikaalne laotussagedus on 49–61 Hz;
                           
                        
                              —
                           
                           
                              maksimaalne näiv heledus on 250 cd/m2, mida saab reguleerida;
                           
                        
                              —
                           
                           
                              horisontaalne ja vertikaalne vaatenurk on kokku 170°;
                           
                        
                              —
                           
                           
                              kontrastisuhe on 550:1;
                           
                        
                              —
                           
                           
                              reaktsiooniaeg on 30 ms
                           
                        
                              —
                           
                           
                              ning millel on toite- ja juhtnupud, sealhulgas reguleerimisrežiimi valik.
                           
                        Seadmel on järgmised liidesed:
                  
                              —
                           
                           
                              DVI-I-liides,
                           
                        
                              —
                           
                           
                              D-pesa (D-Sub mini),
                           
                        
                              —
                           
                           
                              1 ülesvoolu USB-liides ja 2 allavoolu USB-liidest.
                           
                        Monitori pöördeulatus on 90°.
                  Monitoril on kallutus- ja pöördmehhanismiga alus ning mittepeegeldav pind. Monitori võib paigaldada ka seinale.
                  Toode vastab DICOM-standardile (Digital Imaging and Communications in Medicine – digitaalne pildistamine ja side meditsiinis), sh selle 14. osale, mis võimaldab kasutajal seadistada ülitäpselt gamma-, heleduse ja värvitemperatuuriväärtused ning kuvada monitoril värvi- ja hallskaala piltide gradatsiooni meditsiinilise diagnostika jaoks nõutava täpsusega.
                  Tollile esitatav monitor on mõeldud kasutamiseks meditsiinisüsteemides röntgenipiltide kuvamiseks kliinilise diagnostika tarvis.
               
               
                  8528 59 31
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 8528, 8528 59 ja 8528 59 31 sõnastusega.
                  Võttes arvesse monitori objektiivseid omadusi, näiteks vastavust DICOM-standardile, mis võimaldab kasutajal seadistada ülitäpselt gamma-, heleduse ja värvitemperatuuriväärtused ning kuvada monitoril värvi- ja hallskaala piltide gradatsiooni meditsiinilise diagnostika jaoks nõutava täpsusega, on monitor ette nähtud kasutamiseks meditsiinisüsteemides, et kuvada röntgenipilte kliinilise diagnostika tarvis. Monitor ei ole üksnes või peamiselt rubriigis 8471 automaatsetes andmetöötlussüsteemides (arvutites) kasutatavat tüüpi. Seetõttu ei või toodet klassifitseerida alamrubriiki 8528 51 00.
                  Kuna monitor võimaldab kuvada automaatse andmetöötlusseadme signaale tasemel, mis on piisav, et kasutada seda koos automaatse andmetöötlusseadmega, siis võib monitori pidada suutlikuks kuvama automaatsetest andmetöötlusseadmetest tulevaid signaale nõuetekohasel funktsionaalsustasemel.
                  Seega tuleb monitor klassifitseerida CN-koodi 8528 59 31 alla kui LCD- ehk vedelkristallekraaniga lamekuvar, mis on võimeline kuvama automaatsetest andmetöötlusseadmetest pärit signaale nõuetekohasel funktsionaalsustasemel.